Einkavæðing ríkisframkvæmda

Þegar efnahagsreikningur ríkisins leyfir ekki meiri fjárfestingar með skuldsetningu verður að leita til einkaaðila. Þessi aðferð hefur verið mikið notuð í Bretlandi og var í miklu uppáhaldi hjá Tony Blair.

Þar byggja einkaaðilar sjúkrahús, skrifstofur, skóla og fangelsi - allt byggingar sem eru í eigu einkaaðila en ríkið leigir.

Næsta skref er síðan að bjóða hluta af rekstrinum út, viðhald, fangaflutninga, ræstingu osfrv.

Þá er stutt í það að einkaaðilar byggi sjúkrahús sem þeir eiga og reka og ríkið kaupir þjónustu af. Þannig innleiddi Tony Blair einkaspítalarekstur í hinu opinbera heilbrigðiskerfi Breta. Margir sjúklingar hafa nú val um hvort þeir leggist inn á prívat spítala eða ríkisspítala og sjúkratrygging breska ríkisins (NHS) borgar.

Neyðin kennir naktri konu að spinna. Samfylkingin með VG í eftirdragi mun fylgja breska Verkamannaflokknum eftir í þessum málum. Innan 5 ára munum við sjá prívatspítala rísa hér í samvinnu við ríkið. Öðruvísi verður ekki hægt að halda uppi nútímaheilbrigðisþjónustu með nýjustu tækni hér á landi.

Fyrri ummæli:
Alveg æðislegt ef einkaaðilar geta kreist fé útúr föngum. Útþensla fangelsa gæti orðið undirstaða hagvaxtarins á næstu árum. Svo fer þetta drasl á hausinn og þá taka skattgreiðendur við og borga Reinsróverana eins og venjulega.

Ummæli:
HaHa það væri nú findið að ef Jón Ásgeir eða einhverjir álíka auðrónar ættu fangelsi og svo myndi þeir fá gistingu þar sjálfir...

Verkefni: Samúð
Merking: Engin samúð